Diari Oficial de la Generalitat Valenciana


Sumari del DOGV 4229, del 16-04-2002 (2002/3148)

RESOLUCIÓ de 20 de febrer de 2002, del conseller d'Obres Públiques, Urbanisme i Transports, per la qual s'informa favorablement sobre la modificació puntual en el polígons La Beniata i Sant Benet per a l'adaptació de vials a la topografia, del Pla General d'Ordenació Urbana d'Alcoi i s'aprova definitivament la modificació puntual en els polígons La Beniata i Sant Benet per a l'adaptació de vials a la topografia, del Pla General d'Ordenació Urbana d'Alcoi.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4229

Data del DOGV
:   16-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/3148


Data del document
:   20-02-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Alcoi
    * pla d'urbanisme
    * emplaçament industrial

RESOLUCIÓ de 20 de febrer de 2002, del conseller d'Obres Públiques, Urbanisme i Transports, per la qual s'informa favorablement sobre la modificació puntual en el polígons La Beniata i Sant Benet per a l'adaptació de vials a la topografia, del Pla General d'Ordenació Urbana d'Alcoi i s'aprova definitivament la modificació puntual en els polígons La Beniata i Sant Benet per a l'adaptació de vials a la topografia, del Pla General d'Ordenació Urbana d'Alcoi. [2002/3148]
  
Vist l'expedient relatiu a la modificació puntual en els polígons La Beniata i Sant Benet per a l'adaptació de vials a la topografia del Pla General d'Alcoi (Alacant), i de conformitat amb els següents,
  
Antecedents de fet
  
Primer
  
Amb data 25 de maig de 2000, el ple de l'Ajuntament d'Alcoi va acordar l'exposició al públic de la modificació puntual del Pla General d'Alcoi en els polígons La Beniata i Sant Benet. Posteriorment es va procedir a la publicació de l'anunci en el Diari Oficial de la Generalitat Valenciana, núm. 3.776, de 21 de juny de 2000, i en el diari Información d'Alacant, de 17 de juny de 2000. Durant el període d'exposició pública no es van formular al·legacions i el ple de la corporació va procedir a l'aprovació provisional, en la sessió realitzada el dia 29 de setembre de 2000.
  
Segon
  
La documentació està integrada per memòria informativa i justificativa i plànols d'informació i d'ordenació.
  
Tercer
  
Consten en l'expedient els següents informes sectorials:
  
Informe favorable de la Direcció General de Carreteres del Ministeri de Foment (Unitat de Carreteres d'Alacant) de 19 de febrer de 2001.
  
Declaració d'Impacte Ambiental acceptable de la directora general de Planificació i Gestió del Medi de la Conselleria de Medi Ambient, de 16 de maig de 2001, amb una sèrie de condicionants:
  
a) El tractament de talussos haurà de dur-se a terme en la totalitat dels talussos i terraplens residuals de l'obra.
  
b) La sembra de gramínies i lleguminoses s'aplicarà en el 100% de la superfície dels talussos i terraplens residuals i se substitueix l'argilaga (Genista scorpious) per una altra espècie que presente un menor grau d'inflamabilitat.
  
c) La plantació d'espècies arbustives i arbòries s'efectuarà, a més de en les terrasses dels desmunts, en la totalitat de la superfície dels talussos i/o terraplens de forma que s'abrace una superfície mínima de sòl cobert d'un 50%.
  
S'ampliarà la varietat d'espècies arbustives i arbòries amb altres presents en l'entorn com l'aladern (Rhamnus alaternus) i la carrasca (Quercus ilex subsp. rotundifolia).
  
d) Donada l'elevada erosionabilitat del sòl de la zona, quan l'alçària dels talussos i/o terraplens sobrepasse els 2,5 metres d'alçària o els 45º d'inclinació, es reforçaran les plantacions amb l'aplicació de malles antierosió volumètriques, geoxarxes, geocel·les o qualsevol altre sistema que resguarde el sòl de l'erosió hídrica i permeta l'arrelament i desenvolupament de la vegetació implantada.
  
e) El programa de vigilància ambiental inclourà la comprovació de l'eficàcia del tractament de talussos almenys durant els dos anys següents a les labors de restauració i reposarà les manques i aplicarà els regs de manteniment amb la freqüència necessària per a pal·liar, si és necessari, la deficiència de precipitacions.-
  
Quart
  
La Comissió Territorial d'Urbanisme d'Alacant, en la sessió de 13 de setembre de 2001, va acordar informar favorablement sobre la modificació puntual en els polígons La Beniata i Sant Benet per a l'adaptació de vials a la topografia, del municipi d'Alcoi, i supeditar la seua remissió al conseller d'Obres Públiques, Urbanisme i Transports fins que s'esmenaren una sèrie de deficiències.
  
Amb data 15 de gener de 2002, els serveis tècnics dels Serveis Territorials d'Alacant van examinar la documentació aportada per l'Ajuntament d'Alcoi amb data 15 de novembre de 2001, i va considerar que aquesta s'ajustava al que disposa l'acord de la Comissió Territorial d'Urbanisme de 13 de setembre de 2001, i va donar per complit l'acord esmentat.
  
Fonaments de dret
  
Primer
  
Respecte a la tramitació de la modificació puntual aquesta ha sigut correcta d'acord amb el que estableix l'article 55 en concordança amb l'article 38 de la Llei 6/1994, de 15 de novembre, Reguladora de l'Activitat Urbanística (d'ara endavant LRAU).
  
Segon
  
La documentació està completa als efectes del compliment de l'article 27 de la LRAU,
  
Tercer
  
Quant al fons de l'assumpte, la modificació puntual present té per objecte l'adaptació del planejament vigent als nous traçats previstos en els projectes d'urbanització que es preveuen per a desenvolupar una sèrie de projectes en la zona adjacent als polígons La Beniata i Sant Benet; en concret el denominat Col·lector de residuals i fase II de col·lector de pluvials en el polígon de La Beniata d'Alcoi i, per a donar accessos al polígon de nova construcció Santiago Payá, que en adaptar-se a la topografia del terreny, no s'ajusten als traçats viaris previstos en el vigent Pla General d'Ordenació Urbana, i es produeixen variacions en els traçats de carrers i vials.
  
Així mateix es justifica la proposta plantejada en la difícil orografia existent en l'àrea, que no es va tindre en compte en la redacció del Pla General i en la necessitat de definir uns traçats concordes amb el trànsit de caràcter industrial.
  
Per a això es procedeix a dissenyar el vial d'entrada al polígon Santiago Payá, obligat per a no envair el llit del riu Barxell, ajustant-se al terreny, la qual cosa permet major aprofitament industrial en la zona i la connecció amb l'inici de vial d'aquest polígon; així mateix es proposa el canvi d'intersecció en forma de ?T- previst en el Pla General i se substitueix per una rotonda.
  
Com a resultat de la modificació proposada es produeixen les següents variacions:
  
- Reclassificació de 2.576 m² de sòl no urbanitzable a sòl urbà, dels quals 2.480 m² es destinen a vial i 96 m² a sòl urbà industrial.
  
- Es disminueix en 5.457 m² el sòl destinat a vials.
  
- Es manté el sòl qualificat d'ús industrial.
  
- S'augmenta la zona verda en 8.033 m²
  
Com a conseqüència del que s'ha exposat anteriorment, es justifica el compliment del que disposen els articles 55.3 de la LRAU i 17 de l'annex del Reglament de Planejament, aprovat per Decret 201/98 de 15 de desembre, del Govern Valencià (d'ara endavant RPCV), ja que es manté el sòl qualificat d'ús industrial ?lucratiu privat- i augmenta la superfície dotacional pública.
  
En el desenvolupament del projecte d'execució de la citada modificació puntual, haurà de tindre's en compte els condicionants fixats en la Declaració d'Impacte Ambiental que estanen l'expedient.
  
Quart
  
La modificació proposada es considera correcta des del punt de vista de les exigències de la Política Urbanística i Territorial de la Generalitat, segons l'article 40 de la LRAU.
  
Cinqué
  
Atés que en el present expedient es produeix una alteració d'una dotació zona verda, de conformitat amb l'article 55.4 de la LRAU, es requereix l'informe favorable previ del Consell Superior d'Urbanisme. Que segons el que estableix la disposició transitòria novena de la LRAU, i atés que no està encara constituït el citat Consell, les seues funcions corresponen al conseller d'Obres Públiques, Urbanisme i Transports, amb l'informe previ de la Comissió Territorial d'Urbanisme, sense que siga preceptiva per a aquest cas concret la intervenció del Consell Jurídic Consultiu, donat l'objecte específic de la modificació.
  
Sisé
  
El conseller d'Obres Públiques, Urbanisme i Transports és competent per a l'aprovació definitiva del present expedient, en virtut del que disposa l'article 39 de la LRAU en relació amb l'article 6.D del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià i article 55.4 de la LRAU.
  
Vistos els preceptes legals citats i la resta de concordants en aplicació, i de conformitat amb el que estableix l'Acord de la Comissió Territorial d'Urbanisme d'Alacant, resolc:
  
Primer
  
Informar favorablement sobre la modificació puntual en els polígons La Beniata i Sant Benet per a l'adaptació dels vials a la topografia, del Pla General d'Ordenació Urbana d'Alcoi.
  
Segon
  
Aprovar definitivament la modificació puntual en els polígons La Beniata i Sant Benet per a l'adaptació dels vials a la topografia, del Pla General d'Ordenació Urbana d'Alcoi.
  
Contra la present resolució, que posa fi a la via administrativa, es podrà interposar recurs contenciós administratiu, davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que estableixen els articles 10 i 46 de la Llei Reguladora de la Jurisdicció contenciós administratiu, de 13 de juliol de 1998. Tot això, sense perjudici que puga interposar qualsevol altre recurs que estime oportú.